
Grozījumi Privāto pensiju fondu likumā

MK sēdes protokollēmuma projekts 1.0

	1.
	Likumprojekts (grozījumi)
 Izdarīt Privāto pensiju fondu likumā (Latvijas Vēstnesis, 2019, 259.A nr.; 2021, 193. nr.; 2022, 204. nr.) šādus grozījumus:
	Priekšlikums
Likumprojektā tiek lietoti divi jauni termini “ilgtspējas ziņojums” un “konsolidētais ilgtspējas ziņojums”, kuru skaidrojums nav dots, tādēļ LZRA ierosina papildināt likumprojektu ar jaunu 1.pantu šādā redakcijā, attiecīgi mainot turpmāko pantu numerāciju:
“1. Papildināt 1.pantu ar ceturto daļu šādā redakcijā:
“(4) Likumā lietotie termini  “ilgtspējas ziņojums” un “konsolidētais ilgtspējas ziņojums” atbilst Ilgtspējas informācijas atklāšanas likumā lietotajiem terminiem.”.
Piedāvātā redakcija
-
	Anete Dupkeviča (LZRA)

	2.
	Likumprojekts (grozījumi)
 “(2) Pensiju fonds 10 darbdienu laikā pēc gada pārskata apstiprināšanas un ne vēlāk kā četrus mēnešus pēc pārskata gada beigām iesniedz Valsts ieņēmumu dienesta elektroniskās deklarēšanas sistēmā gada  pārskata atvasinājumu elektroniskā formā kopā ar akcionāru vai dalībnieku paskaidrojumu par to, ka gada pārskats apstiprināts, un zvērināta revidenta ziņojuma kopiju un apliecinājuma ziņojuma kopiju par ilgtspējas ziņojumu, ja tādu sagatavo. Pensiju fondam, kuram ir pienākums sagatavot ilgtspējas ziņojumu, šajā daļā minētos dokumentus iesniedz Valsts ieņēmumu dienesta Elektroniskajā deklarēšanas sistēmā saskaņā ar Komisijas 2018. gada 17. decembra  deleģēto regulu (ES) 2019/815 ar ko Eiropas Parlamenta un Padomes Direktīvu 2004/109/EK papildina attiecībā uz regulatīvajiem tehniskajiem standartiem par vienotā elektroniskās ziņošanas formāta specifikāciju.”;
	Priekšlikums
Kā redzams no likumprojekta “Grozījumi Revīzijas pakalpojumu likumā” 23 – TA 3278, revidenta ziņojums un apliecinājuma ziņojums par ilgtspējas ziņojumu ir divi dažādi ziņojumi, tādēļ normas skaidrībai, LZRA ierosina redakcionāli precizēt likumprojekta 2.pantā iekļauto grozījumu Privāto pensijas fondu likuma 36.panta otrajā daļā un vārdus “un zvērināta revidenta ziņojuma kopiju un apliecinājuma ziņojuma kopiju par ilgtspējas ziņojumu, ja tādu sagatavo” aizstāt ar vārdiem “un zvērināta revidenta ziņojuma kopiju, kā arī apliecinājuma ziņojuma kopiju par ilgtspējas ziņojumu, ja tādu sagatavo”.
Piedāvātā redakcija
-
	Anete Dupkeviča (LZRA)



